Louelis

Louelis () – miestas Jungtinių Amerikos Valstijų šiaurės rytuose, Masačusetso šiaurrytinėje dalyje, 40 km į šiaurės vakarus nuo Bostono, prie Merimako ir Konkordo upių. Vienas iš dviejų Midlsekso apygardos administracinių centrų (kitas – Kembridžas). Penktas pagal dydį Masačusetso miestas. 2020 m. JAV gyventojų surašymo duomenimis, mieste gyveno 115 554 gyventojai.Lowell city, Massachusetts. www.census.gov. Nuoroda tikrinta 2023-12-23. Yra universitetas, koledžas, muziejai. Vystomas turizmas, menai, sveikatos apsauga.

 Istorija 
1653 m. Louelio vietoje pradėjo kurtis ūkininkų gyvenvietė, pavadinta Ist Čelmsfordu. XVIII a. pradžioje kaimas buvo svarbus tekstilės pramonės centras. Gyvenvietė miesteliu tapo 1826 m., pavadinta Loueliu Masačiusetso verslininko Frensio Kaboto Louelio garbei. Miestelio spartus augimas tęsėsi ir toliau, kai 1835 m. nutiestas geležinkelis į Bostoną. Miesto teises gavo 1836 m.

XIX a. viduryje miestas tapo vienu svarbiausių šalies industrinių centru. Dėl didelės apimties tekstilės pramonės miestas pramintas „verpstės miestu“ (spindle city) ir „Amerikos Mančesteriu“ (Manchester of America).

Nuo XIX a. vidurio į Louelį kėlėsi airiai, prancūzakalbiai kanadiečiai, kiek vėliau graikai, lenkai ir lietuviai ir kiti imigrantai iš Europos.

XX a. viduryje Louelio ekonomika patyrė sąstingio laikotarpį, tačiau 1978 m. įkūrus Louelio nacionalinį istorinį parką, miestas vėl atsigavo. XX a. pabaigoje į Louelį kėlėsi daug imigrantų iš Kambodžos ir kitų Pietryčių Azijos šalių; tuomet tai buvo vienas etniškai įvairiausių miestų Jungtinėse Amerikos Valstijose.

 Gyventojai 
2021 m. duomenimis, mieste gyveno 48,3 % baltųjų, 22,2 % azijiečių, 8,16 % afroamerikiečių, 2,51 % mišrios rasės, 0,78 % kitų rasių, 0,39 % indėnų, 0,13 % Ramiojo vandenyno salų ir 17,6 % lotynoamerikiečių kilmės gyventojų.Lowell, MA. datausa.io. Nuoroda tikrinta 2023-12-23.

 Žymūs žmonės 

 Džeimsas Vistleris (1834–1903), amerikiečių tapytojas ir grafikas.
 Džekas Keruakas (1922–1969), amerikiečių romanistas, rašytojas, poetas ir bytnikų judėjimo lyderis.
 Maiklas Čiklisas (1963-), amerikiečių aktorius.
 Mikis Vordas (1965-), buvęs profesionalus amerikiečių boksininkas.Lowell, Massachusetts. www.britannica.com. Nuoroda tikrinta 2023-12-23.

 Miestų partnerystė 
miniatiūra|248x248px|Louelio miesto rotušė
Louelis turi dešimt oficialių miestų, su kuriais sudaręs partnerystės ryšius.Sister cities of Lowell, Massachusetts. en.sistercity.info. Nuoroda tikrinta 2023-12-23.
  – Bamenda, Kamerūnas
  – Barklivilis, Liberija
  – Berdianskas, Ukraina
  – Brianskas, Rusija
  – Limerikas, Airija
  – Lobitas, Angola
  – Nairobis, Kenija
  – Pnompenis, Kambodža
  – Vogėzų Sen Djė, Prancūzija
  – Vineba, Gana

 Šaltiniai 

Kategorija:Masačusetso miestai